Moordklagte vir Limpopo-verkragtersVerkragters in Limpopo kan ook van poging tot moord aangekla word indien hulle positief toets vir MIV. Brig. Hangwani Mulaudzi, woordvoerder van die polisie, sê sedert Januarie vanjaar het die polisie ŉ aansoek gebring by landdroste vir ŉ MIV-toets wanneer iemand vir verkragting in hegtenis geneem is. “Die landdros sal ‘n bevel gee om voort te gaan met die MIV-toets. Dit is ‘n krities. Ons doen niks lukraak nie.” Hy sê indien die persoon positief toets word daar ŉ klag van poging tot moord by die dossier gevoeg. Mulaudzi sê hy dink Limpopo is die enigste provinsie wat dié bepaling van die Wet op Seksuele Misdrywe afdwing. Dié besluit is geneem deur lt. genl. Simon Mpembe, provinsiale polisiekommissaris in Limpopo. Die strenger toepassing van die wet kom terwyl Suid-Afrikaners woedend is na die verkragting van en moord op Anene Booysen (17).